Publication: Magyar Közlöny
Issue: MK-2002-119 (Year: 2002, Number: 119)
Era: 1990-2004
Section: választásáról szóló 1990. évi LXIV. törvény (a továbbiakban: Övjt.) 44. §-ának (3) bekezdése rendelkezik arról,
Paragraph Index: 151

6. Felfüggesztés és visszavonás 6.1. A Bank bármikor — a Kedvezményezett értesítése mellett — felfüggesztheti a Kedvezményezett azon jogát, hogy újabb összegeket hívjon le a Támogatási Számláról, amennyiben a következõ eshetõségek bármelyike bekövetkezik és folytatódik: a) a lehívott forrásokat nem a Kedvezményezett és a Bank közötti megállapodásnak megfelelõen használták fel; b) a Tevékenységeket nem a Kedvezményezett és a Bank közötti megállapodásnak megfelelõ normák, illetve módszerek szerint végezték el; c) a Kedvezményezett nem teljesítette a Levélszerzõdésben meghatározott kötelezettségeket; illetve d) felfüggesztheti a Kedvezményezett — vagy bármilyen más szervezet, melynek a Bank a Kedvezményezett garanciája mellett hitelt nyújtott — azon jogát, hogy összegeket hívjon le a Bankkal fennálló bármilyen hitelmegállapodás vagy a Nemzetközi Fejlesztési Társasággal fennálló bármilyen fejlesztési hitelmegállapodás alapján. 2002/119. szám 6.2. A Bank — a Kedvezményezett értesítése mellett — érvénytelenítheti a Kedvezményezett azon jogát, miszerint a Támogatási Számláról újabb összegeket hívhat le, és töröl a Támogatásból minden olyan összeget, amelyet nem hívtak le: a) bármikor, miután a Támogatási Számláról történõ lehívásokat felfüggesztették a fenti 6.1. bekezdés rendelkezéseinek megfelelõen; vagy b) ha a Kedvezményezett elmulasztotta megtenni a Banknak megfelelõ lépéseket a Tevékenységek elvégzését illetõen a jelen Levélszerzõdés idõpontjától számított hat hónapon belül. I. melléklet Beszerzés I. szakasz: Tanácsadás „A” rész: Általános rész A tanácsadási szolgáltatások beszerzésére az „Irányelvek a világbanki hitelek felvevõinek szaktanácsadó kiválasztására és alkalmazására vonatkozóan” IV. szakasza és Bevezetése, továbbá a jelen I. szakasz rendelkezései az irányadók. Az „Irányelveket” a Bank 1997 januárjában adta ki, és 1997 szeptemberében, valamint 1999 januárjában módosította (Szaktanácsadói irányelvek). „B” rész: Minõség- és költségalapú kiválasztás

Source: https://magyarkozlony.hu/hivatalos-lapok/543fc38f4b1bbc484d3d74f3b18a56fdfea46fe2/dokumentumok/8751db9271e9455c609f2926128c1155e2e375f8/letoltes